stanford-oval/wikipedia huggingface dataset:
אריק רודוול
הישגים בולטים > הישגים בתחרויות > אליפויות צפון-אמריקה

רודוול זכה 57 פעמים באליפויות ארצות הברית וצפון אמריקה לפי הפירוט הבא:
שבע זכיות במקום ראשון ב Vanderbilt Cup בשנים 1980, 1982, 1985, 2000, 2003, 2009 ו 2017 ופעם אחת במקום שני בשנת 1970. תחרות זו היא אליפות ארצות הברית לקבוצות בשיטת נוק-אאוט. שלוש פעמים זכה במקום השני באותה תחרות בשנים 1991, 1996 ו-2002.
שתים עשרה זכיות במקום הראשון בתחרות Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנים: 1984. 1988, 1991, 1993, 1994, 1995, 1999,1998,1996, 2004, 2006 ו-2007. מקום שני בתחרות זו בשנים 1979, 1985, 1990, 2011 ו 2012.
תשע זכיות במקום ראשון ב Reisinger בשנים 1979, 1985, 1993, 1994, 1995, 2004, 2005, 2008 ו 2009. רייזינגר היא אליפות צפון אמריקה לקבוצות בשיטת חישוב Board A Match. בשנת 1980 סיים במקום השני בתחרות זו.
12 זכיות במקום ראשון ב Grand National Teams בשנים 1990, 1992, 2000, 2002, 2004, 2007, 2008, 2011, 2012, 2013, 2014 ו-2015. תחרות זו היא אליפות ארצות הברית לקבוצות בשיטת נוק-אאוט. בשנים 1994, 2003 ו-2005 סיים במקום השני.
מקום ראשון באליפות צפון-אמריקה לקבוצות פתוחות בשיטת Board A Match בשנת 2008. סיים במקום שני בתחרות זו בשנים 1998 ו-1999.
מקום ראשון באליפות צפון-אמריקה לקבוצות גברים בשיטת Board A Match בשנת 1984.
חמש זכיות במקום ראשון ב Jacoby Open Swiss Teams בשנים 1994, 2002, 2006, 2008 ו 2009. בשנת 2005 סיים במקום השני בתחרות זו.
שלוש פעמים זכה במקום הראשון בתחרות Edgar Kaplan Blue Ribbon Pairs בשנים 1982, 1985 ו 2008. בשנת 1998 סיים במקום השני באותה תחרות.
שלוש זכיות במקום ראשון בתחרות Life Master Pairs בשנים 1980, 1986 -1991. מקום שני בשנת 1983.
מקום ראשון בתחרות Life Master Men's Pairs בשנת 1979. מקום שני בשנת 1985.
מקום ראשון באליפות הזוגות הפתוחה בשנת 1979.
מקום ראשון בתחרות Wernher Open Pairs בשנת 1999.
זכה 13 פעמים באליפויות ארצות הברית לקבוצות פתוחות. 7 פעמים סיים במקום השני. תחרות זו היא במשחקי מבחן לקביעת נבחרת ארצות הברית לאליפות העולם. שתי הקבוצות המסיימות במקום הראשון מייצגות את ארצות הברית.
הישגים בולטים > הישגים בתחרויות > תחרויות חשובות נוספות

זכה פעם אחת באליפות אירופה הפתוחה לזוגות בשנת 2003.
זכה 3 פעמים בתחרות הקבוצות Cavendish Invitational Teams בשנים 2000, 2003 ו-2008. סיים במקום השני בתחרות זו בשנת 2009.
זכה פעמיים בתחרות הזוגות הפתוחה Cavendish Invitational Pairs בשנים 2000 ו-2008. סיים במקום השני בשנים 1984, 2006 ו-2009.
בשנת 1988 זכה במקום הראשון בתחרות הזמנה לזוגות Staten Bank World Top Invitational Pairs
בשנים 1995 ו-1996 זכה במקום ראשון בתחרות Macallan Invitational Pairs. זכה במקום שני בתחרות זו בשנת 1994.
זכה בשנת 1994 במקום השני בתחרות ההזמנה לזוגות Cap Volmac World Top Invitational Pairs
הישגים בולטים > פרסים

ACBL Player of the Year בשנת 2008
Barry Crane Top 500 בשנת 2004
Mott-Smith Trophy בשנת 1980. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה הנערכת באביב.
Fishbein Trophy בשנים 1991, 1999, 2004 ו-2007. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בקיץ.
Herman Trophy בשנים 1982, 1985 ו-1998. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו.
^ Goren Trophy בשנת 2008. פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו. זהו אותו פרס הנקרא Herman Trophy ששמו שונה בשנת 2008 ל-Goren Trophy לזכרו של צ'ארלס גורן.
ראו גם

ג'ף מקסטרוט
אדגר קפלן
זיא מחמוד
מייק לורנס
קיט וולסי
הערות שוליים

↑  WBF Open Ranking ( by MPs ) WBF
1 2  2016 CKELL TEAM - Nickell-Freeman, Meckstroth-Rodwell, Hamman-Compton - BYE to QUARTERFINAL USBF
↑  Support Doubles and  Support Redoubles) Bridgeguys
↑  נכון ל-17 באוקטובר 2017 NABC Winners Manderbilt Knockout Teams: ACBL
↑  נכון ל-14 באוקטובר 2017 NABC Winners Spingold Master Knockout Teams ACBL
↑  NABC Winners Reisinger Board-a-Match Teams ACBL
↑  Grand National Teams Championship ACBL
↑  נכון ל-12 באוקטובר 2017 NABC Winners Mitchell Open Board-a-Match Teams Pairs ACBL
↑  נכון ל-12 באוקטובר 2017 NABC Winners Kaplan Blue Ribbon Pairs ACBL
↑  נכון ל-17 באוקטובר 2017 NABC Wernher Open Pairs ACBL
| --- | --- |
בקרת זהויות :  BnF: cb16957157h (data)  ISNI: 0000 0000 7386 9058  LCCN: n84041708  SUDOC: 158174879  VIAF: 48158984   WorldCat (עם VIAF): 48158984
Frogger

| --- | --- |

 כללי
 תאריך הוצאה:  1981
 סוגה:  משחק פעולה ממוחשב
 פיתוח:  Konami
 הוצאה לאור:  Konami 
 ארץ מקור:  יפן 
 הפצה:  Sega/Gremlin
 סדרה:  Frogger 
 דרישות תוכנה
 מצבי משחק:  שני שחקנים בתורות
 דירוג:  לכל הגילאים
 פלטפורמות:  Windows Phone, Nintendo DS, פלייסטיישן 3, פלייסטיישן, סגה מגה דרייב, Game Boy Color, גיים בוי, iOS, Dragon 32/64, TRS-80, Super Nintendo Entertainment System, אטארי 5200, Atari 2600, MSX, קומודור VIC-20, Microsoft Windows, ספקטרום סינקלייר, קומודור 64, Mac OS Classic, בפסקה זו רשומה אחת נוספת שטרם תורגמה 
 המשחק הבא:  Frogger II: ThreeeDeep! 
 
Frogger (פרוגר) הוא משחק ארקייד שנוצר בשנת 1981 על ידי Konami. גיבורת המשחק היא צפרדע המבקשת לחצות כביש מהיר ונהר גועש. בדרכה, עליה להתחמק מכלי רכב הנוסעים בכביש אשר עלולים לדרוס אותה ולהימנע מלטבוע בנהר או להאכל על ידי התנינים השורצים בו. המשחק, אשר עם שחרורו נאלץ להתמודד עם גאות של משחקי ארקייד פופולרים, כגון "מיס פקמן", ו-"Qix", היה להצלחה אדירה, תחילה ביפן ולאחר מכן בארצות הברית. המשחק היה לראשון בסדרת להיטי ארקייד מבית היוצר של Konami, אך לימים קושר דווקא יותר ל-Sega, אשר הפיצה אותו בארצות הברית.
המשחק היה להצלחה הגדולה הראשונה של Sega, אשר ברבות הימים תהפוך אף היא לענקית משחקי ארקייד ומחשב. במשך שנים ארוכות היה המשחק למשחק הדגל של Konami, ועימו פנתה לשווקים נוספים, כגון קונסולות המשחקים, שם המשיך לצבור פופולריות רבה. החברה המשיכה להוציא למשחק המשכונים וגרסאות חדשות, אשר זכו אף הן לא אחת לפופולריות רבה. גרסאות אלו הביאו את המשחק כמעט לכל פלטפורמה פופולרית בקרב חובבי משחקי המחשב, כלה בהוצאה האחרונה לקונסולת ה-Xbox 360 בשנת 2006.
תיאור המשחק

השחקן מתחיל את המשחק כשלרשותו שלושה ניסיונות לחצות את הכביש והנהר, כאשר דמות הצפרדע ממוקמת בתחתית המסך בעוד שיעד חפצה - בראשו. השחקן צריך לכוון את הצפרדע בין המכשולים השונים הנעים בשורות קבועות מימין לשמאל. מהירות המכשולים משתנה בין שורה לשורה, אך כל המכשולים באותה שורה נעים באותה מהירות, ובכך יכול השחקן לנסות ולצפות מתי יוכל לעבור בין השורות.
המטרה הראשונית של השחקן היא לעבור את הכביש, בו נעים כלי רכב שונים המאיימים לדרוס את בת דמותו הצפרדע. לאחר מכן עליו לדלג בין צבים ובולי עץ כדי לחצות הנהר. גם אלו נעים באורח דומה לזה של המכוניות, אך הפעם על השחקן לעלות על העצמים במקום להימנע מהם. עם זאת, כדי להקשות על השחקן הצבים נוטים לשקוע במים לאחר שניות מעטות ובכך להטביע הצפרדע, והבולים נעים במהירות מחוץ למסך ומביאים לתוצאה דומה. כמו כן, לעיתים מופיע תנין, ואם השחקן יכוון הצפרדע לעברו - היא תאכל והשחקן יאלץ להתחיל מחדש.
המטרה הסופית היא להגיע לגדה הנגדית של הנהר, אך גם כאן נוסף מכשול, שהרי לא מכל נקודה ניתן להגיע לאותה גדה - בליטות ו"מזחים" מסוימים הם היחידים המאפשרים גישה והיה והשחקן החמיץ אחד מהם - הצפרדע טובעת.
אזכורים תרבותיים

בעונה האחרונה של סדרת הטלוויזיה סיינפלד, שודר פרק שנשא את השם "The Frogger". בפרק זה, החברים מבקרים בפיצרייה שעומדת להיסגר, בה בילו כנערים. כשמתברר לג'ורג' שבמכונת פרוגר שמוצבת שם שמו עדיין רשום כבעל התוצאה הטובה ביותר, הוא מחליט לקנות את המכונה, אך סדרה של תקלות מאלצת אותו לחצות עמה את הכביש. סצנת חציית הכביש צולמה מלמעלה, והיא מחקה את מכניקת המשחק של פרוגר, ולוותה בפסקול המזכיר את צלילי המשחק.
לקריאה נוספת

ההיסטוריה של Konami, מאתר GameSpot.com
Frogger באתר Arcade History
Theme Park

| --- | --- |

 כללי
 תאריך הוצאה:  1994
 סוגה:  סימולציות ניהול ובנייה
 פיתוח:  Bullfrog
 הוצאה לאור:  Electronic Arts 
 ארץ מקור:  הממלכה המאוחדת 
 שפות:  צרפתית 
 הפצה:  EA Games
 דרישות תוכנה
 מצבי משחק:  שחקן יחיד
 דירוג:  G ,E
 פלטפורמות:  Nintendo DS, Mac OS, פלייסטיישן, iOS, Amiga CD32, Sega CD, סגה מגה דרייב, אמיגה 1200, 3DO, Super Nintendo Entertainment System, Microsoft Windows, DOS, Mac OS Classic 
 
Theme Park הוא משחק סימולציה למחשב מבית Bullfrog וחברת EA Games אשר שווק לראשונה בשנת 1994 ובו השחקן בונה ומתפעל פארק שעשועים. בעקבות הצלחת המשחק, במרוצת השנים יצאו לאור מספר רב של משחקים דומים.
מהלך המשחק

מתחילים עם חלקת אדמה ריקה באזור בריטניה וכמה מאות אלפי דולרים, על השחקן לבנות פארק שעשועים רווחי, להרוויח כסף על ידי פתיחת מתקני שעשועים ולמכור סחורה ומזון. מתקנים חדשים נהיים זמינים לשחקן רק לאחר השקעת כסף במחקר. המטרה במשחק היא להגדיל את ערך הפארק והכסף הזמין לשחקן כך שיוכל למכור את הפארק ולהקים פארקים נוספים ברחבי העולם. שוויין של חלקות אדמה בעולם נמדד על פי מדדים שונים כגון אקלים או נדל"ן.
השחקן יכול להציב יותר מ-30 מתקני שעשועים בפארק ואף יכול לצפות במתקן מנקודת מבטו של המבקר. ישנם מתקנים פשוטים כמו רכבת שדים וקרוסלה אך גם מורכבים שדורשים בנייה של מסלול כמו רכבות הרים או מרוץ מכוניות.
ישנה התמקדות על צוות הפארק כמו כן. על השחקן להעסיק טכנאים למתקנים, מנקים, חוקרים שימצאו אטרקציות חדשות, בדרנים בתחפושת ושומרים. מחסור בצוות גורר בעיות בתפעול הפארק- פארק מלוכלך, מתקנים שבורים, פשע ומבקרים עצובים. בנוסף על השחקן לדאוג למשכורת הניתנת לעובדים, שכר לא מתאים יגרור שביתת עובדים.
פלטפורמה

המשחק שווק בישראל בעיקר למשתמשי מחשב אישי והופעל על מערכת DOS. כמו כן שווק בעולם למשתמשי נינטנדו (הוצאה מחודשת לנינטנדו אף יצאה ביפן בשנת 2007).
בעקבות המשחק

Theme Park הוא חלוץ בתחום משחקי הסימולציה בהם בונים פארקי שעשועים. RollerCoaster Tycoon הוא דוגמה למשחק שיצא בעקבותיו ועקב הצלחתו זכה לשלוש גרסאות המשך ותוספות. משחק ההמשך הרשמי למשחק Theme Park שווק בישראל בשם לונה פארק עולמי (גם הוא מבית Bullfrog) בהוצאת הד ארצי. המשחק יצא בדיבוב לעברית בקולו של אברי גלעד ובממשק עברי מלא.
משחקים בסדרה

1994 - Theme Park
1997 - Theme Hospital
2000 - לונה פארק עולמי
2001 - Theme Park Inc
תמונת מסך מהמשחק
תמונת מסך מהמשחק
גב' רייצ'ל

| --- | --- |
אין תמונה חופשית
 לידה:  30 בנובמבר 1982 (בת 41) בידפורד, מיין, ארצות הברית
 מידע אישי
 שם:  רייצ'ל גריפין
 ניו מדיה
 תקופת הפעילות:  2019–הווה (כ־5 שנים)
 רשומים:  11.6 מיליון (נכון ל־29 בספטמבר 2024)
 צפיות:  7.6 מיליארד (נכון ל־31 באוגוסט 2024)
רייצ'ל גריפין אקורסו, הידועה יותר בתור גב' רייצ'ל (באנגלית: Ms Rachel; נולדה ב-30 בנובמבר 1982), היא כוכבת ילדים ויוטיוברית אמריקאית, אישיות מדיה חברתית, כותבת שירים ומחנכת. היא ידועה בעיקר בזכות יצירת סדרת היוטיוב שלה "Songs for Littles",
סדרת מוזיקה לילדים המתמקדת בפיתוח שפה לפעוטות ותינוקות. נכון לשנת למרץ 2024 לערוץ יש 8.9 מיליון עוקבים.
חיים וקריירה

רייצ'ל נולדה במדינה מיין. היא למדה בתיכון סנפורד, שם עשתה תיאטרון, ובאוניברסיטת דרום מיין .  היא קיבלה תואר שני בחינוך מוזיקלי מאוניברסיטת ניו יורק ועבדה כמורה למוזיקה בגן ילדים בעיר ניו יורק לפני שהקימה את ערוץ היוטיוב שלה. נכון לשנת 2023 היא לומדת לתואר שני בחינוך לגיל הרך.
היא הקימה את ערוץ היוטיוב שלה ב-2019 תחת השם גב' רייצ'ל עם בעלה, מנהל המוזיקה בברודוויי והמלחין ארון אקורסו.
הם הקימו את הערוץ בתגובה למחסור במשאבים תקשורתיים עבור בנם שסבל מעיכוב בדיבור ולא אמר את המילה הראשונה שלו עד גיל שנתיים.היא יצרה את הערוץ "Songs for Littles", סדרת יוטיוב של מוזיקת ילדים המורכבת משילוב של שירי ילדים קלאסיים ומוזיקה מקורית לילדים בשנותיהם הראשונות  הערוץ החל במקור כשיעור אישי בהנחיית רייצ'ל תוך יישום הטכניקות של קלינאית התקשורת של בנה עם התמקדות באבני דרך בהתפתחות השפה אצל תינוקות. הערוץ הפך פופולרי במיוחד החל משנת 2020 במהלך מגפת הקורונה. הערוץ לרובו מכיל סרטונים של רייצ'ל עם התלבושת המיוחדת שלה המשלבת חולצה ורודה עם אוברולים וסרט ראש. לצד חברי צוות וצוות מגוונים, כולל השחקנית והמורה קיישה ז'יל, יועצת הגיוון וההכלה אלכסה סמית', קלינאית התקשורת פרידה מאטו, האנימטורית והעורכת בת' ג'ין, הזמרת והכותבת ז'ול הופמן, השחקנית נטלי קיי קלטר, ובעלה אקורסו ארון, שכותב ומעבד מוזיקה לסדרה ומפעיל שתי דמויות בובות בשם ג'ורג'י והרבי. רייצ'ל הפכה גם לפופולרית ב- TikTok בתור גב' רייצ'ל, שם היו לה למעלה משני וחצי מיליון עוקבים עד מרץ 2023. רייצ'ל אקורסו לקחה הפסקה מטיקטוק בפברואר 2023, וציינה את בריאותה הנפשית כסיבה. המעריצים שיערו שההפסקה היא בתגובה לתגובת נגד של כמה הורים על הפלטפורמה נגד כוכבו של אקורסו, ג'ולס הופמן, על שימוש בכינויי הם/הם . עם זאת, יש הטוענים ששילובו של אקורסו בתוכנית הביאה ייצוג חיובי לילדים. רייצ'ל אקורסו חזרה לטיקטוק בזמן שהיא ושירים לקטנים הוחתמו בסוכנות "Creative Artists Agency".
באוקטובר 2024, גב' רייצ'ל חברה לזמר ג'ון לג'נד לביצוע משותף של השיר "L-O-V-E", שיר מתוך אלבומו My Favorite Dream.
הערות שוליים

↑  Goldberg, Lee (10 באפריל 2023). "Former Maine teacher 'Ms Rachel' posts educational videos for the masses". News Center Maine. נבדק ב-27 באפריל 2023. {{cite web}}:  (עזרה)
1 2 3 4 5  Ms. Rachel responds to body-shaming troll in the most Ms. Rachel way, TODAY.com, ‏2023-09-20 (באנגלית)
1 2 3  Selome Hailu, Ms. Rachel and ‘Songs for Littles’ Sign With CAA (EXCLUSIVE), Variety, ‏2023-03-07 (באנגלית אמריקאית)
1 2 3  Internet Sensation Ms. Rachel on Her Break from TikTok: 'Self-Care Is Important', Peoplemag (באנגלית)
↑  Thompson Payton, L'Oreal (19 באוקטובר 2022). "Screen time may not be as bad for children as previously thought". Fortune. נבדק ב-11 במרץ 2023. {{cite web}}:  (עזרה)
1 2  12 Kids' TV Shows That Experts Let Their Own Children Watch, HuffPost, ‏2022-12-08 (באנגלית)
1 2 3  Hanson, Kait (7 במרץ 2023). "Ms. Rachel returns to social media with honest message about 'boundaries'". Today. נבדק ב-11 במרץ 2023. {{cite web}}:  (עזרה)
1 2  Sung, Morgan (2 במרץ 2023). "Viral kids' star Ms. Rachel is taking a break from social media after backlash over co-star who uses they/them pronouns". NBC News. נבדק ב-11 במרץ 2023. {{cite web}}:  (עזרה)
↑  Ashley Iasimone, Ms. Rachel Joins John Legend on ‘L-O-V-E’ Duet for Young Kids: Watch the Video, Billboard, ‏2024-10-17 (באנגלית אמריקאית)
Final Fantasy VI

| --- | --- |
 עטיפת המשחק
 כללי
 תאריך הוצאה:  2 באפריל 1994
 סוגה:  משחק תפקידים ממוחשב
 פיתוח:  Square
 הוצאה לאור:  square 
 ארץ מקור:  יפן 
 שפות:  אנגלית, ספרדית, פורטוגזית, גרמנית, צרפתית, איטלקית, רוסית 
 הפצה:  Square
 עיצוב:  יושיטאקה אמאנו
 סדרה:  Final Fantasy
 דרישות תוכנה
 מצבי משחק:  שחקן יחיד, משחק רשת
 פלטפורמות:  PS1 SNES GBA
 המשחק הקודם:  Final Fantasy V 
 המשחק הבא:  Final Fantasy VII 
 www.square-enix.co.jp/ff6/
 
Final Fantasy 6 (ביפנית: ファイナルファンタジーVI, בתעתיק: Fainaru Fantajī Shikkusu) השישי בסדרת "Final Fantasy", הוא משחק וידאו מז'אנר משחקי התפקידים. המשחק יצא ב-1994 לקונסולת ה־Super NES, ועוסק בסיפורם של מורדים המנסים להשתחרר משלטונה של אימפריה דיקטטורית.
משחק זה היה המשחק השלישי בסדרה שיצא בצפון אמריקה ועל כן הוא נקרא גם "פיינל פנטזי 3". המשחק נחשב לנקודת ציון חשובה עבור הסדרה ועבור ז'אנר משחקי התפקידים.
המשחק

כמו משחקים קודמים בסדרה, המשחק כולל ארבעה מצבי משחק: מפת עולם, מפת עיר או מבוך, מסך הקרב והתפריט הראשי.
מפת העולם היא גרסה מוקטנת של העולם הבדוי בו מתרחש המשחק ובה משתמש השחקן על מנת לכוון את הדמויות למקומות שונים.
ישנן שלוש דרכים לתור במפת העולם: ספינת אוויר, צ'וקובו ובאופן רגלי. למעט מספר יוצאים מן הכלל, השחקן נתקל באויבים אקראיים במפות המבוכים ובמפת העולם. עלילת המשחק מתפתחת במבוכים ובערים. אנשי הערים יכולים לתת שחקן מידע שימושי או למכור לו חפצים שונים.
בתפריט הראשי יכול השחקן להשתמש על מנת לשנות את הרכב החבורה המשוטטת, את הציוד אותו נושאים חברי החבורה, את הקסמים אותם ילמדו ועוד.
המשחק > קרבות

הקרבות בפיינל פנטזי 6 מבוססי תורות: השחקן בוחר איזו פעולה לבצע מתוך רשימה של פעולות אותן מסוגלת הדמות לבצע. בקרבות יכולות להשתתף עד ארבע דמויות. בזמן הקרב, השחקן מיישם מערכת קרב שנקראת "זמן קרב פעיל". בשיטה זו, לכל דמות יש מד פעולה, וכאשר מד זה מתמלא יכולה הדמות לבצע את הפעולה. בנוסף ליכולות הרגילות, לכל דמות ישנה גם יכולת מיוחדת: לדוגמה, לדמות 'לוק' יש את היכולת לגנוב חפצים מאויביו.
השחקנים מתוגמלים על ניצחון בקרבות באמצעות נקודות ניסיון וכסף, הנקרא במשחק ג'יל. כשדמות משיגה כמות מסוימת של נקודות ניסיון, היא עולה דרגה, מה שמשפר את נתוניה הסטטיסטיים של אותה דמות.
שריל (זמרת)

| --- | --- |

שריל בפסטיבל הקולנוע בקאן ב-2014
 לידה:  30 ביוני 1983 (בת 41) ניוקאסל, אנגליה
 שם לידה:  שריל אן טווידי
 מוקד פעילות:  הממלכה המאוחדת 
 תקופת הפעילות:  מ-2002
 מקום לימודים:  בית הספר המלכותי לבלט 
 עיסוק:  זמרת, דוגמנית, רקדנית
 סוגה:  דאנס-פופ • R&B
 סוג קול:  מצו-סופרן 
 שפה מועדפת:  אנגלית 
 חברת תקליטים:  פולידור רקורדס   will.i.am Music Group   Fascination Records
 בן או בת זוג:  אשלי קול (2006–2010) Jean-Bernard Fernandez-Versini (2014–2016)  ליאם פיין (2016–2018) 
 מספר צאצאים:  1 
 CherylCole.com
 פרופיל ב-IMDb
 
שריל אן טווידיי (באנגלית: Cheryl Ann Tweedy; נולדה ב-30 ביוני 1983), היא זמרת, רקדנית, אשת טלוויזיה בריטית. הקריירה של קול החלה כאשר הופיעה בחברת להקת הפופ Girls Aloud, אשר התפרקה בשנת 2013. בהיותה עדיין בלהקת הבנות, קול החלה קריירה סולו בשנת 2009, כשאשר הוציאה את אלבום האולפן הראשון שלה "3 Words", בשנת 2010 הוציאה את האלבום השני שלה "Messy Little Raindrops", בשנת 2012, יצא האלבום השלישי שלה "A Million Lights", בשנת 2014, יצא האלבום הרביעי שלה "Only Human". קולקטיבית, האלבומים כללו עשרה סינגלים, חמישה מהם "Fight for This Love, "Promise This", "Call My Name", "Crazy Stupid Love" and "I Don't Care" הגיעו למקום הראשון במצעד הסינגלים הבריטי קול מוכרת בתור האמנית הסולו הבריטית הראשונה שיש לה חמישה סינגלים מספר אחת באנגליה, בנוסף שיא זה לא נשבר עד שנת 2018, כאשר הזמרת הבריטית ג'ס גלין עקפה אותה. קול מוכרת גם בזכות השתתפותה בתוכנית הכישרונות הבריטית "The X Factor", בתור שופטת לצד סיימון קאוול בין השנים 2008–2010. בשנת 2014, חזרה קול לשפוט בתוכנית בעונה ה-11 והעונה ה-12, לצד השופטים סיימון קאוול, מלאני בראון ולואיס וולש.
ביוגרפיה

שריל נולדה בניוקאסל, אנגליה, גדלה בשכונת עוני והתגוררה עם משפחתה בשיכון. היא הרביעית מתוך חמשת ילדיה של ג'ואן קלהאן ובתו הבכורה של גארי טווידי. לקול יש אח ושלושה אחים למחצה. הוריה מעולם לא נישאו, והם נפרדו כשקול הייתה בת 11.
שריל התעניינה בריקוד מגיל צעיר, והחלה ללמוד ריקוד כבר בגיל ארבע. בגיל תשע הצטרפה למחנה קיץ של הבלט המלכותי. בנוסף לריקוד, קול השתתפה וזכתה במספר תחרויות יופי, כולל תחרות מלכת היופי המקומית של ניוקאסל. כמו כן הופיעה במספר פרסומות, בהן שתי פרסומות לחברת הגז הבריטית.
ביוגרפיה > 2002-2012: להקת "Girls Aloud"

קול פרצה לתודעת הציבור בבריטניה כשהשתתפה ב-2002 בתוכנית המציאות של ערוץ ITV ‏"Popstars: The Rivals". בבסיס התוכנית עמד הרעיון של הקמת שתי להקות – להקת בנים ולהקת בנות, שיתחרו על המקום הראשון במצעד הסינגלים הבריטי בשבוע של חג המולד. יותר מ-10,000 בנות מכל רחבי בריטניה נבחנו לתוכנית, וכאשר נותרו עשר המועמדות האחרונות, הקהל הבריטי בחר את חמש הזוכות: קול, נדין קויל, שרה הרדינג, ניקול רוברטס וקימברלי וולש - וכך נוצרה להקת "Girls Aloud". סינגל הבכורה של הלהקה, "Sound of the Underground", שהה במקום הראשון במצעד הבריטי במשך ארבעה שבועות, נמכר בכ-300,000 עותקים בשבוע הראשון ליציאתו, והפך לאחד מחמשת הסינגלים הנמכרים ביותר בשנת 2003.
הלהקה הפכה לאחת הלהקות הבריטיות המצליחות ביותר בעשור הראשון של המאה ה-21, שברה שיא כאשר הצליחה להכניס 20 סינגלים רצופים ל"עשרת הגדולים" במצעד הבריטי, מכרה יותר מארבעה מיליון עותקים מאלבומיה, ועל פי ספר השיאים של גינס היא להקת הבנות המצליחה ביותר שנוצרה מתוכנית מציאות. בין השנים 2008–2003 הוציאה הלהקה חמישה אלבומי אולפן ואלבום אוסף אחד - כולם הגיעו למעמד של אלבום פלטינה בבריטניה.
ב-2009 הודיעה הלהקה על הפסקה של שנה בפעילותה, לצורך קידום פרויקטים עצמאיים של חברות הלהקה. ב-20 במרץ 2013, הכריזו בנות הלהקה על הפירוקה באופן רשמי דרך הטוויטר.
ביוגרפיה > 2008-2011: קריירת סולו, 3 Words

את הצעד הראשון לקראת קריירת סולו עשתה קול ב-2008, כשהתארחה בסינגל של will.i.am ‏"Heartbreaker", וגם הופיעה בוידאו קליפ שלו. אלבום הבכורה שלה, "3 Words", יצא בבריטניה ב-26 באוקטובר 2009. קול חזרה לשתף פעולה עם will.i.am, שהפיק את האלבום, כתב חלק משיריו ואף שר ביחד עם קול בארבעה מהשירים. אחד משירי האלבום נכתב והופק על ידי המפיק והזמר האנגלי טאיו קרוז. האלבום, שהוקלט בלוס אנג'לס ובלונדון, זכה לביקורות צוננות מצד מבקרי המוזיקה, אך נכנס היישר למקום הראשון במצעד האלבומים הבריטי ושהה בפסגה שבועיים. הוא הגיע למעמד של אלבום פלטינה פחות משבועיים לאחר צאתו, ונכון ל-2013 מכר מעל 1,000,000 עותקים בבריטניה בלבד והגיע למעמד של פלטינה משולשת.
הסינגל הראשון מתוך האלבום, "Fight for This Love", זכה להצלחה גדולה. הוא נכנס היישר למקום הראשון במצעד הסינגלים הבריטי, עם מכירות של קרוב ל-300,000 עותקים בשבוע הראשון לצאתו, ובסך הכל שהה במקום הראשון שלושה שבועות. הסינגל דורג בבריטניה במקום הרביעי ברשימת הסינגלים הנמכרים ביותר של 2009, ובמקום ה-29 ברשימת הסינגלים הנמכרים ביותר של העשור הראשון של המאה ה-21. כמו כן, הוא כבש את פסגת המצעדים באירלנד, דנמרק, נורווגיה והונגריה, וזיכה את קול במועמדות לפרס המוזיקה הבריטית בקטגוריית הסינגל הבריטי הטוב ביותר. גם שני הסינגלים הבאים שיצאו מתוך האלבום, "Words‏ 3" (דואט עם will.i.am) ו-"Parachute", זכו להצלחה ונכנסו ל"חמשת הגדולים" במצעד הבריטי.
ב-19 בדצמבר 2009 שודרה בערוץ ITV הבריטי תוכנית ספיישל בשם "Cheryl Cole's Night In", שבה שרה קול ממיטב שיריה ואירחה אמנים כגון will.i.am, ריהאנה ו-Snow Patrol.
במהלך 2010 שימשה קול כזמרת החימום של בלאק אייד פיז בהופעותיהם בבריטניה ובאירופה, במסגרת סיבוב ההופעות העולמי שלהם.
ב-1 בנובמבר 2010 הוציאה קול את אלבום הסולו השני שלה, "Messy Little Raindrops". האלבום, שכמו האלבום הקודם הוקלט גם הוא בלוס אנג'לס ובלונדון, הופק על ידי ויין וילקינס ו-will.i.am, וסגנונו הוא יותר דאנס-פופ מקודמו. האלבום זכה לביקורות מעורבות מצד מבקרי המוזיקה, אך זכה להצלחה מסחרית גדולה, וכמו אלבום הבכורה של קול נכנס היישר למקום הראשון במצעד הבריטי. הסינגל הראשון מתוך האלבום, "Promise This", שיצא כשבוע לפני האלבום, נכנס אף הוא היישר למקום הראשון במצעד הבריטי, והיה לאחד הסינגלים הנמכרים ביותר בבריטניה בשנת 2010, עם מכירות של כ-400,000 עותקים.
ביוגרפיה > 2012-2013: A Million Lights

ביוני 2012 יצא "Call My Name", סינגל ראשון מאלבום הסולו השלישי שלה. מי שכתב והפיק את השיר הוא הזמר והמפיק המפורסם קלווין האריס.
הסינגל נהפך לסינגל השלישי של קול שמגיע למקום הראשון במצעד הבריטי והוא אף הגיע לראש מצעדי הסינגלים באירלנד ופולין. הסינגל אף זכה להצלחה בניו זילנד כשנכנס לtop20 והגיע למעמד זהב.
הסינגל הגיע למעמד זהב גם בבריטניה על מכירות של למעלה מ-400,000 עותקים ובכך הפך למעשה לאחד הסינגלים המצליחים בקריירה של קול, גם כסולנית וגם כחברה בלהקה גירלז אלאוד.
ב-15 ביוני, יצא אלבומה השלישי, שנקרא: "A Million Lights". אף על פי שלא הגיע למעמד פלטינה כמו שני אלבומיה הקודמים של קול, האלבום כן הצליח להגיע למעמד זהב.
ביוגרפיה > 2014-2017: Only Human, The X Factor

בימים אלו קול עובדת על אלבומה הרביעי, שעתיד להשתחרר ב-2014.הסינגל הראשון מהאלבום "Crazy Stupid Love" שהציג את הראפר טייני טמפה השתחרר ב-20 ביולי ותוך פחות משעה כבש את פסגת המצעד הבריטי. הסינגל קיבל ביקורות חיוביות הן ממבקרי המוזיקה והן ממעריציה של קול.
בנוסף, באוקטובר 2014 היא הוציאה סינגל נוסף הנקרא "I don't care" הזכה גם לביקורות יחסית חיוביות מהמבקרים.
ביוגרפיה > 2018-הווה: אלבום חמישי

ב-9 בנובמבר 2018, הוציאה קול את הסינגל "Love Made Me Do It".
ב-31 במאי 2019, הוציאה קול את הסינגל "Let You".
עיסוקים נוספים

החל מאוגוסט 2008 הייתה קול חברה בצוות השופטים של תוכנית המציאות הבריטית The X Factor, בהפקתו של סיימון קאוול, שגם נמנה עם צוות השופטים.
הופעתה בתוכנית "אקס פקטור" הקנתה לה פופולריות רבה בבריטניה והפכה אותה לאייקון אופנה. במהלך 2009 הופיעה על שעריהם של המגזינים "ווג" ו-"Elle", ונבחרה למקום הראשון ברשימה השנתית של "100 הנשים הסקסיות ביותר בעולם" של מגזין הגברים "FHM". באותה שנה נבחרה לשמש כפרזנטורית של חברת הקוסמטיקה "לוריאל".
ב-2011 הוצע לה לעבור לשמש כשופטת בגרסה האמריקאית של "אקס פקטור". עם זאת, לאחר שלושה שבועות בלבד בהם שפטה, עזבה קול את התוכנית. ב-10 במרץ 2014 הודיעה שריל קול על חזרתה לפאנל השופטים בתוכנית הבריטית. ב-2015, בעונה ה-12 של אקס פקטור בריטניה שריל משמשת כשופטת לצד סיימון קאוול, ריטה אורה וניק גרשימה.
עיסוקים נוספים > ספרים

באוקטובר 2008 יצא לאור הספר "Dreams that Glitter - Our Story" (בתרגום חופשי: "חלומות זוהרים - הסיפור שלנו"), אוטוביוגרפיה של חברות להקת "Girls Aloud", שנכתבה על ידי סופר צללים והכילה תמונות בלעדיות ומבט אל תוך חייהן האישיים של חברות הלהקה. במרץ 2009 פורסם, כי ב-30 בספטמבר של אותה שנה תצא לאור האוטוביוגרפיה הרשמית של קול, שתיקרא "My World" ("העולם שלי"). באפריל 2009 קול חתמה על חוזה בשווי 5 מיליון לירות שטרלינג עם הוצאת הספרים "הארפר קולינס", לכתיבת חמישה רומנים רומנטיים עבור ההוצאה.